cyanic-selkie/wikianc huggingface dataset:
Tjaard fan Andringa
Hy wie nei alle gedachten de soan fan Goffe (net Gosse, lykas Van der Aa skriuwt) fan Andringa en Geel Riencks dochter. Hy die ôfstân foar 15 maaie 1511 as grytman fan Utingeradeel, om't op dy datum syn opfolger neamd waard, mar hy bleau doe mooglik grytman fan Aenjewier. Letter waard hy lykwols ek wer grytman fan de earstneamde gritenij. Hy wie de Geldersken tadien en doe't er him by de rebûlje mei oare reginten yn de omkriten fan Snits wie, en dêr syn amt waarnomd, woe men him behinderje om sûnder tastimming fan de Gelderske befelhawwers, frij yn en út de stêd te gean. Troch de oerwinnings troch de Boergonjers, waard syn besit ferbeurd ferklearre en oan Michiel Schrijver en Lenaard Huyge jûn. Hy liet ien soan nei.
Ian Fleming
Foarspoed
Yn juny fan dat jier ferkocht Fleming de filmrjochten op alle James Bond-romans en -ferhalen, útsein Casino Royale en Thunderball, foar $50.000 oan 'e Kanadeeske filmprodusint Harry Saltzman. Dyselde foarme neitiid mei Albert R. Broccoli de filmstudio Eon Productions en makke yn 1962 de earste James Bond-film, te witten: Dr. No, mei de Skotske akteur Sean Connery yn 'e rol fan Bond. De film wie in grut kommersjeel súkses en late ta it begjin fan in filmrige dy't anno 2021 noch altyd rint. Fleming hie earst syn twifels hân oer de geskiktheid fan Connery foar de rol, mar nei't er de film seach, wied er om. Connery syn fertolking hie sels ynfloed op 'e beskriuwing fan Bond yn lettere romans en ferhalen, mei't Fleming foar syn spion in Skotsk-Switserske ôfstamming betocht en in gefoel foar humor tafoege dat yn eardere Bond-romans dúdlik net oanwêzich west hie.
Biatlon op de Olympyske Winterspullen 2022
Medaljespegel
De top-7 fan lannen dy't by it biatlon medaljes wûn ha tidens de Olympyske Winterspullen fan 2022.
Danny Kaye
Danny Kaye, echte namme: David Daniel Kaminsky (New York, 18 jannewaris 1911 – Los Angeles, 3 maart 1987), wie in Amerikaansk akteur, sjonger, dûnser en komyk fan Oekraynsk-Joadsk komôf. Hy lei him fral ta op komeedzje basearre op fysike aksje, it meitsjen fan rare minen en it sjongen fan ûnsinnige ferskes. Teffens wied er de earste algemien ambassadeur foar UNICEF.
Ferstjerren
Danny Kaye kaam op 3 maart 1987 yn 'e âlderdom fan 76 jier oan in hertoanfal te ferstjerren. Dat barde nei't er yn 'e minnichte rekke wie troch in oanfal fan hepatitis, dy't er yn febrewaris 1983 oprûn hie by in fjouwerfâldige bypassoperaasje oan syn hert. Kaye waard kremearre en syn jiske waard byset op it Kensico Cemetery yn Valhalla, yn 'e steat New York.
Wigger Arnoldus Peereboom
Wigger wie notaris yn syn berteplak Boalsert tusken (1868-1894), lid fan de Provinsjale Steaten fan ryslân (1875-1894) foar it haadkiesdistrikt Frjentsjer, lid fan de gemeenteried (1865-1877) en folmacht fan Wûnseradiels suderseediken.
Stedskanaal (kanaal)
thumb|It Stedskanaal fan de [[Wettertoer fan Stedskanaal ôf sjoen]] thumb|It Stedskanaal sjoen fan de Drouwenermond ôf It Stedskanaal is in kanaal yn de Nederlânske provinsje Grinslân en is in part fan de farwei Feandam-Stedskanaal-Ter Apel.
Rûbtsovsk
Skiednis
Nei de Twadde Wrâldkriich lei yn Rûtsjovsk it kriichsfinzenenkamp 511 foar Dútske kriichsfinzenen.
Kennewick (Washington)
Skiednis
thumb|left|Kabel brêge en Tri-Cities Vietnam Memorial Op 28 july 1996 binne op de wâl de oerbliuwsels fûn fan in pre-histoaryske man, Kennewick Man dy sa'n 9300 jier ferlyn libbe. De namme Kennewick betsjut gêrzich gea yn de yndiaanske sprake. It is ek wol Winter Paradys neamd, om de mylde winters yn de omkriten. Yn de 1880er jierren stoomboaten en it spoar ferbûn fan wat Kennewick wurde soe nei oare plakken oan de Kolumbia. Yn 1887 in tydlike brêge wie boud troch it Noard Pasifysk Spoar (Northern Pacific Railway) dy Kennewick mei Pasco ferbûn. In nije bettere brêge waard yn 1888 boud, om't foarhinne fracht ferfier fan Minneapolis nei Tacoma oer it fear moast. Yn de 1890er jierren waarden gemalen boud en sleatten groeven om wetter te ferfieren foar it bewetterjen fan it drûge gea, sa't lânbou mooglik makke waard. Fruithôven waarden omraak oanlein. Ek ierdbeien waarden yn soad ferboud. Kennewick waard offisjeel in gemeente op 5 febrewaris 1904. Yn 1912 waard besocht om it bestjoer fan de county nei de stêd te heljen fanút Prosser. Dat slagge net want it krige krekt de 60% fan de stimmen net, dy't fereasken wiene. Yn 1915 waard it Celilokanaal by The Dalles, Oregon iepene en dêrtroch krige Kennewick in iepen ferbining mei de Grutte Oseaan. Tidens de Twadde Wrâldkriich waard it Hanford Nukleêr Reservaat boud yn it ramt fan it Manhattan Projekt, sa'n 15 km benoarden Kennewick, en dat brocht in soad wurkgelegenheid en ekonomyske foarútgong foar de stêd.
Klimaat
thumb|right|Clover Island Fjoertoer Kennewick hat in drûch lânklimaat. It gea hat in woastynklimaat, mei mylde winters, somtiden kâlde sigerige winen en inkeld ek wol ris snie, waarme simmers en in trochsneed wetter delfal fan 197,1 mm. Kennewick leit yn ien fan de drûchste geaen fan de steat, wêrmei de stêd de helte fan de wetter delfal fan Spokane en in achtste fan wetter delfal fan Astoria, Oregon krijt, om't de Cascades Berchtme in reinskaad foarmet, wêrmei't it measte delslach oan de westkant bart.
Generaal-majoar
In generaal-majoar (mt.: generaals-majoar) is in opperofsier fan hege rang yn 'e nasjonale kriichsmacht fan in soad lannen. Dizze rang komt foar by de lânmacht, de loftmacht, de maresjesee en de mariniers; de ekwivalinte rang by de marine is skout-by-nacht. Guon lannen, wêrûnder Grut-Brittanje en ferskate oare lidsteaten fan it Britske Mienebest, hawwe foar generaal-majoar by de loftmacht ynstee de rang fise-loftmaarskalk (air vice-marshal). De oansprektitel fan in generaal-majoar is "generaal".
Agiou Pavlou-kleaster
It Agiou Pavlou-kleaster (Gryksk: Μονή Αγίου Παύλου; Sint-Pauluskleaster) is in eastersk-otterdoksk kleaster op de súdwestlike helling fan de berch Atos yn Grikelân. It Pauluskleaster is fjirtjinde yn rang fan de kleasters fan it skiereilân en de katolikon waard wijd oan de Presintaasje fan Jezus yn de Timpel.
The Lord of the Rings: The Two Towers
Plot
Gollum liedt Frodo en Sam ûnderwilens út 'e grimelgrammel fan heuvelrêgen wei dy't de Emyn Muil is. Dêrnei wiist er harren it paad dwers troch de Deademanssompen hinne. As se oarekant de sompen lykwols by de Swarte Poarte komme, de tagong ta it lân Mordor, dat fierders oeral troch hege en ûntagonklike berchtmen omjûn wurdt, docht bliken dat de poarte fierstente swier bewekke wurdt om dertroch glûpe te kinnen. Frodo en Sam wolle it mei de moed der wanhoop dochs besykje, mar Gollum hâldt harren tsjin en oppenearret dan foar it earst dat er noch in oare wei wit om yn Mordor te kommen, oer de Pas fan Cirith Ungol.
Harmannus Reinder van Bruggen
Fan Bruggen gie yn 1962 mei pensjoen en ferstoar twa jier letter yn de âldens fan 67 jier. Syn soan Aldert, berne yn Ternaard, hat ek boargemaster west.
Sivile technyk
Underferdieling fan it mêd
Sivile technyk wurdt in it generaal ûnderferdield yn:
Stel's Meuln
Stel's Meuln is in nôtmûne yn it doarp Harkstede yn de provinsje Grinslân.
God (monoteïsme)
Ynlieding
Der bestiet gjin konsensus oer it aard of it bestean fan God. Allinnich al wat de nau mei-inoar besibbe abrahamityske religyen oangiet, besteane de strang monoteïstyske opfettings oer god yn it joadendom en god yn 'e islaam njonken it konsept fan 'e Hillige Trije-ienheid dy't god yn it kristendom foarmet.
Non-teïstyske opfettings
De Ingelske natuerkundige Stephen Hawking en syn mei-auteur Leonard Mlodinow skreaune yn 2010 yn harren boek The Grand Design dat it perfoarst reedlik is om te freegjen wa of wat it hielal skepen hat. Mar as it antwurd op dy fraach "God" is, dan moat neffens harren de folgjende fraach wêze: wa of wat hat God skepen? Hja tekenen dêrby lykwols oan dat it ûntstean fan it hielal neffens harren prima út te lizzen is sûnder dat der in God of god oan te pas komt.
Ofbylding fan God
It ôfbyldzjen fan God leit gefoelich fanwegen de grutte hilligens dy't oan him takend wurdt. Yn 'e islaam is it dêrom, en om't God beskôge wurdt as ûnkenber en ûnfoarstelber, ferbean om ôfbyldings fan God te meitsjen. Yn alteast in diel fan it joadendom jildt deselde beheining, ek al leauwe joaden en kristenen dat God Adam, de earste minske, skoep yn syn eigen byld, dêr't út folget dat God itselde stal as in minske hawwe moat. Yn it soroästrisme waard God yn 'e tiid fan it Partyske Ryk wol ôfbylde, mar foel de opkomst fan it Sassanidyske Ryk gear mei in snuorje fan ikonoklasme (byldestoarm), dy't úteinlik in ein makke oan alle ôfbyldings fan God.
Kya Tropic
Libben en karriêre
Kya Tropic waard yn 1988 berne yn Riverside, yn it suden fan 'e steat Kalifornje. Yn 2009, doe't se 20 jier wie, makke se har debút yn in pornografyske film.
Raisa Gorbatsjova
First lady
Njonken har kulturele belutsenens wie hja beskermfrou fan ferskillende sosjale organisaasjes en projekten, lykas de helporganisaasje foar bern út Tsjernobyl en it Sintrale Moskouse Bernesikehûs. Tsjin it ein fan de Kâlde Kriich spile Raisa in net te ûnderskatten rol yn de koers fan har man Michaïl Gorbatsjov. Yn Europa, Amerika en Aazje waard hja ûnderskieden mei earedoktoraten.
Pleun Piera
Taco Scheltema wie in learling fan him.
News Corp
News Corp (oarspronklik koart foar News Corporation, "Nijskorporaasje"; offisjeel oantsjut as New News Corp, mar op 'e beurzen ferhannele ûnder de namme News Corp) is in Amerikaansk útjouwersconcern fêstige yn New York. It is ien fan twa bedriuwen dy't yn 2013 fuortkommen binne út 'e âlde News Corporation fan krantemagnaat Rupert Murdoch. News Corp is benammen aktyf op it mêd fan it útjaan fan kranten en tydskriften, mar dêrnjonken is it ek de eigner fan HarperCollins Publishers, ien fan 'e fiif grutste boeke-útjouwerijen fan 'e Angelsaksyske wrâld.
Difyzjes
De wichtichste difyzjes fan News Corp binne:
Richland (Washington)
Ekonomy
De stêd hat in iepenbier skoalle systeem foar it legere en fuortset ûnderwiis. It Columbia Basin Community College út Pasco hat in ôftakking yn Richland. De Washington State University Tri-Cities hat syn haadgebou yn de stêd oan de westwâl fan de Kolumbia.
Befolking
It trochsneed húshâld ynkommen wie $53.092 en 8,2% libbe ûnder de earmoed grins.
Kolonel
Yn 'e Nederlânske kriichsmacht
(oansprektitels kursyf werjûn)
Roazekrâns
In roazekrâns is in gebedskeatling dat yn de Roomsk-katolike tsjerke brûkt wurdt. Roazekrâns kin ek roazekrânsgebed betsjutte en is in helpmiddel by it útfieren dêrfan. De roazekrâns bestiet út fiif grutte en fyftich lytse kralen. It gebed bestiet út it bidden fan it Us Heit (15 kear) en it Wês groete (150 kear) troch de roazekrâns trije kear troch te rinnen. Faak wurdt de roazekrâns trije kear troch rûn en wurdt der dus fiif kear it "Us Heit" en fyftich kear it "Wês groete". Dat hiet dan in roazehuodsje, mar wurdt ornaris "roazekrâns" neamd. By it bidden fan de roazekrâns wurdt it libben, lijen en ferrizenis fan Jezus betocht.
Mike Mignola
Karriêre
Underwilens wie Mignola yn 1991 by de tillefyzje behelle rekke as ûntwerptekener foar de tekenfilmsearje Batman: The Animated Series. Yn 2006 waard syn eigen tekenfilmsearje The Amazing Screwed-On Head op it Sci Fi Channel útstjoerd. By de filmyndustry rekke Mignola foar it earst yn 1992 belutsen, doe't er as yllustrator meiwurke oan 'e produksje fan 'e horrorfilm Bram Stoker's Dracula, fan regisseur Francis Ford Coppola. Yn 2001 wied er produksje-ûntwerper foar de Disney-film Atlantis: The Lost Empire, en 2002 hied er de funksje fan konseptkeunstner by de produksje fan 'e film Blade II, ûnder rezjy fan Guillermo del Toro. Dyselde adaptearre Hellboy yn 2004 ta de film Hellboy. Mignola wie dêr nau by belutsen, en ek by it ferfolch Hellboy II: The Golden Army, út 2008, en de remake Hellboy, út 2019. Mignola wurke yn 2012 ek mei oan 'e produksje fan 'e Pixar-film Brave.
Stedskanaal (plak)
Skiednis
Stedskanaal waard in regionaal sintrum mei in wiid ferskaat oan foarsjennings, lykas skoallemienskippen, in regionaal sikehûs, in skouboarch en in bioskoop.
Spoar
De wurdt ek oer tocht de line troch te lûken nei Emmen, dat dan in part fan de Nedersaksenline tusken Ynskedee en Grins wurdt, mar wis is dat net.
Stiftskirche St. Gallus und Otmar
Bou en ynterieur
De fresko's yn de rontonde toane it paradys, wylst yn de koepels fan it skip wichtige hilligen út de skiednis fan it kleaster, Gallus, Otmar, Magnus en Wiborada, foarsteld wurde. De rêch fan it dûbele koerstuolte is dekorearre mei reliëfs fan de hillige Benediktus. Yn de tsjerke steane 16 bychtstuollen út 1761-1763, dy't makke binne troch Franz Joseph Anton Feuchtmayer en Anton Dirr. De lêste tekene ek foar de mei de bylden fan ingels en evangelisten fersierde preekstoel. It haadalter is fersierd mei in skilderij fan Francesco Romanelli út 1645.
De gevels binne op de eastlike kant mei de tuorren nei fierder ienfâldich. Allinne by de tagong oan de noardlike kant steane noch fjouwer bylden.
Richard Doll
Doll hat ek paadsljochtsjend ûndersyk dien nei it ferbân tusken radioaktive strieling en leukemy, en dat tusken asbest en kanker. Passyf smoken siet er net oer yn.
Lloyd Sherr
Wurk
Sherr hat spile yn allerhanne media, mar fral as de ferteller by Modern marvels fan it Amerikaanske History Channel. Hy hat ek de ferteller west by oare fan harren programma's. Hy hat ek stimrollen spile yn fideospultsjes, lykas Cronos yn God of War II, preemjejager Calo Nord yn Star Wars: Knights of the Old Republic, Diego yn Gothic 3 en ''EverQuest II.
Kastiel Mir
Skiednis
De fêsting kaam yn 1568 yn hannen fan de foarst Radziwiłł en waard doe ta syn residinsje útboud, wêrby't oan de eastlike en noardlike binnenmuorre in twa fleugels tellend wengebou oanboud waard.
Plymouth (Washington)
Plymouth is in gemeentefrij plak yn it suden fan Benton County yn de Amerikaanske steat Washington. It leit oan de rivier de Kolumbia oan de wjerskant fan Umatilla, Oregon. Rykswei Yntersteat rint lâns it doarp fan Umatilla nei Kennewick. It leit sa'n 45 km besuden Kennewick.
Evita Pozzi
Libben en karriêre
Njonken har aktearkarriêre bleau Pozzi ek aktyf as neakenmodel, en fierders reizge se nei eigen sizzen as feature dancer by stripklubs yn "de hiele wrâld" lâns (wêrby't se opneamde: Los Angeles, Las Vegas, Miami, Hongarije, Spanje en Itaalje). Ek wurke se mei oan it Italjaanske tillefyzjeprogramma Diva Futura. Yn 2014 loek Pozzi har út 'e pornoyndustry werom, mei as bedoeling in mainstream-karriêre nei te stribjen. Har hobbys binne sport, muzyk en reizgjen.
Slach by de Doggersbank (1915)
thumb|280px|SMS Blücher sinkt. De Slach by de Doggersbank wie in seeslach by de Doggersbank yn de Noardsee op 24 jannewaris 1915 tusken floatienheden fan de Britske marine en de Kaiserliche Marine yn de Earste Wrâldkriich.
Katedraal fan St Davids
Skiednis
Yn 1081 besocht Willem de Oermasterer it kleaster om dêr te bidden, in teken dat hy it as in hillich en in respektearre plak wurdearre. De mei kostber metaal fersierd skryn fan de hillige David gyng troch fernieling yn 1089 ferlern.
Ynterieur
Aldste diel fan de katedraal is it tsjerkeskip (12e iuw). De swakke fûneminten en de gefolgen fan de 13e iuwske ierdskodding meitsje dat de muorren oan de westkant fan it skip nei bûten niigje. Nettsjinsteande de goatyske finsters fan de trijskepige tsjerke is it karakter noch dúdlik Normandysk. De healrûne arkades binne dekorearre mei reliëfs, elts mei in eigen patroan. It houten plafond stamt út de 16e iuw; omreden fan de swakke fûneminten en de ierdskodding wie in stiennen ferwulft net mooglik. It tsjerkeskip wurdt ôfsletten troch it yn de 14e iuw boude doksaal, dat yn de 14e iuw troch biskop Gower boud waard. Under dy biskop waard der in soad yn en om de katedraal boud en oan him wurdt ek it biskoplik paleis taskreaun. It ferwulft yn it doksaal is fersierd mei fresko's. Der wurdt tocht dat it resten binne fan in noch âlder doksaal, dat yntegrearre is yn it hjoeddeiske doksaal. Yn it súdlike diel fan it doksaal is de tombe te sjen fan biskop Gower.
Steatssekretaris (Amerikaanske steaten)
In steatssekretaris of steatssiktaris (Ingelsk: secretary of state) is yn it regear fan 44 fan 'e 50 steaten fan 'e Feriene Steaten in meastal keazen funksjonaris dy't it tafersjoch oer de organisaasje fan it steatsbestjoer útoefenet, ferlykber mei hoe't it tafersjoch oer de bestjoerlike organisaasje fan gemeenten yn Fryslân útoefene wurdt troch in gemeentesekretaris. Ek Porto Riko, de Amerikaanske Famme-eilannen, Gûam, de Noardlike Marianen en Amerikaansk Samoä hawwe sa'n steatssekretaris.
Famke
Jonges en famkes wurde yn in protte minsklike kultueren ferskillend grutbrocht by wize fan tarissing foar harren takomstige rol as folwoeksen lid fan 'e maatskippij. Dêrby krije jonges yn 'e regel mear kânsen en genietsje se mear frijheden as famkes. Troch it feminisme hat de frouljusemansipaasje yn 'e Westerske maatskippij sûnt de 1960-er jierren grutte stappen foarút dien, mar likegoed besteane ek dêr noch dúdlike ferskillen yn 'e opfieding fan jonges en famkes. Sa wurde jonges en famkes faak ferskillend klaaid (jonges yn broeken en famkes yn rokken of jurken), en krije se oar boartersguod (jonges boartersguodauto's en famkes poppen). Teffens bestiet der in dúdlik ferskil op it mêd fan kleur, wêrby't benammen rôze beskôge wurdt as in kleur foar famkes. Faak wurde de kleuren rôze en ljochtblau brûkt om famkes, resp. jonges oan te jaan, bgl. yn 'e kleur fan 'e rûgeltsjes dy't by de berte fan it bern brûkt wurde foar op 'e poppebak.
Marienbaum
Skiednis
By bombardeminten op 27 en 28 febrewaris 1945 gyng 40% fan de bebouwing fan Marienbaum ferlern.
Luitenant
Skematysk oersjoch
Oersjoch fan 'e luitenantsrangen mei ekwivalinten yn oare kriichsmachtûnderdielen:
Mirror Sight
Mirror Sight
Karigan ûnderhannelet mei dr. Silk: se biedt oan him alles oer harsels en it ferline te fertellen salang't Cade goed behannele wurdt. Dat rêdt Cade fan 'e marteltafel, en Silk nimt har mei nei Lhean, dy't no ek yn it Keizerlik Paleis finzen holden wurdt. Cade wurdt ûnderwilens troch syn boal, in man dy't Starling hjit, meinommen nei de djipste tsjerkers ûnder it paleis, dêr't de heks Yolandhe al twahûndert jier finzen holden en foltere wurdt yn opdracht fan Webster Silk en de oare mei ûnstjerlikens bejeftige ministers. Dy fûnen nammentlik de macht dy't hja oer de keizer hie, nuodlik, en hawwe dêrom de keizer al dy tiid wiismakke dat hja dea is. It is Starling syn bedoeling om mei dit besyk Cade syn meiwurking te krijen, mei't er driget om Karigan itselde oan te dwaan. Cade kriget lykwols fral begrutsjen mei de Yolandhe. Underwilens wurdt Karigan foarlaat oan 'e keizer. Se hie Amberhill ferwachte, mar dy is tige feroare, en as er mei himsels yn diskusje giet, beseft se dat de keizer trije persoanlikheden hat (it 'reptyl mei de trije gesichten'): Amberhill, in ûnbekendenien (de seekening Askarion) en Mornhavon de Swarte, dy't troch de eksploazje fan tiid en romte doe't Karigan it spegelmasker stikken smiet, blykber op 'e iene of oare manear yn Amberhill syn holle bedarre is. Mei't de oare beide persoanlikheden syn boasaardigens fersêftsje, is de wrâld dy't de keizer skepen hat net folslein kwea.
Virginia Mayo
Karriêre
Mayo sette har karriêre fuort mei rollen yn û.o. de misdiefilm Smart Girls Don't Talk (1948); de western Colorado Territory (1949); de film noir White Heat (1949); en de komeedzje The Girl from Jones Beach (1949), mei as tsjinspiler de lettere presidint fan 'e Feriene Steaten Ronald Reagan. Yn 'e 1950-er jierren hie se noch súkses mei histoaryske aventoerefilms as The Flame and the Arrow (1950), mei Errol Flynn; Captain Horatio Hornblower (1951), mei Gregory Peck; en King Richard and the Crusaders (1954), mei Rex Harrison. Ek spile se yn 'e western Along the Geat Divide (1951), mei Kirk Douglas, en as Kleopatra VII yn 'e fantasyfilm The Story of Mankind (1957). Teffens fertolke Mayo rollen yn ferskate filmmusicals, wêrûnder Always Leave Them Laughing (1949), The West Point Story (1950) en Painting the Clouds with Sunshine (1951). Dêrby makke se goed gebrûk fan har talint foar dûnsjen, mar har sjongen waard letter altyd neisyngronisearre mei in bettere stim.
Vlamertinge
Demografyske ûntjouwings
Fan 1487 oant 1697 rûn it ynwennertal fan Vlamertinge sterk tebek. De meast plausibele ferklearring dêrfoar is de Tachtichjierrige Oarloch yn 'e Nederlannen. Yn 'e Earste Wrâldoarloch wie der fannijs in tebekgong fan it tal ynwenners. Dat kaam om't it buorplak Iper doe oan it front lei en swier bombardearre waard, wêrby't ek Vlamertinge ûnder it kriichsgeweld te lijen hie.
Tsjerke fan Harkstede
Ynterieur
De preekstoel en oargelkas binne ûntwurpen troch de Grinzer stedsboumaster Allert Meijer, dy't in soad meubilêr foar Grinslânske tsjerken ûntwurp. It doopbekken út 1641 is ôfkomstich út de yn 1824 ôfbrutsen tsjerke fan Scharmer.
Timpel fan Salomo
Neffens de Grinzer ryksarchivaris Adolf Pathuis en de Harksteder dûmny B. Ronner soe de tsjerke in ôfspegeling wêze fan de timpel fan kening Salomo, dy't neffens de Skrift 60 by 20 by 30 el wie (30 by 10 by 15 meter). De Harksteder tsjerke soe dan likernôch in tredde fan de grutte wjerspegelje. Yn boarnen fan de tsjerke wurdt lykwols nearne ferwiisd nei Salomo's timpel, mar mooglik ferwiist de Nederlânsktalige bibeltekst út 2 Kroniken 7:12, dy't Piccardt opnimme liet yn de tsjerke nei Salomo's timpelbou: 'Ik haw dyn gebed heart en ik haw my dit hûs útkeazen as in offerstee'
Minderjierrige
Finânsjes
Wichtige kontrakten kinne minderjierrigen net ôfslute; dogge se dat dochs, dan kinne de âlden of fersoargers sa'n kontrakt neatich ferklearje litte. By oankeapen yn winkels hinget it fan 'e priis ôf oft in minderjierrige soks dwaan mei: in blikje frisdrinken of in pûde snobbersguod kin sûnder beswier kocht wurde, mar bgl. djoere merkklean of in auto kin net oanskaft wurde sûnder dúdlike tastimming fan 'e âlden of fersoargers. Wol kinne minderjierrigen by in bank op eigen namme in sparrekken iepenje, en kinne se dêr fan harren sechstjinde jier ôf eltse moanne maksimaal €125 fan opnimme, salang't harren âlden of fersoargers har dêr net tsjin oankantsje.
Jerry Rawlings
Jerry Rawlings (folút: Jerry John Rawlings, mar berne as Jerry Rawlings John; Accra, 22 juny 1947 – dêre, 12 novimber 2020) wie in Ganeesk militêr en politikus, dy't yn 1979 lieding joech oan 'e Ganeeske steatsgreep wêrby't diktator Fred Akuffo ôfset waard. Hy droech dêrnei de macht oer oan in boargerlik regear, mar doe't de saken him net nei it sin giene, naam er de macht yn 1981 werom en joech dêrnei lieding oan in militêre gûnta dy't oant en mei 1992 it lân regearre. By frije en demokratyske ferkiezings waard Rawlings doe ta presidint keazen, sadat er noch fan 1993 oant 2001 oan 'e macht bleau.
Earste luitenant
In earste luitenant is in subalterne ofsier fan middelhege rang yn 'e nasjonale kriichsmacht fan in soad lannen. Dizze rang komt foar by de lânmacht, de loftmacht, de maresjesee en de mariniers. De ekwivalinte rang by de marine is luitenant-op-see 2e klasse. Yn guon lannen is de ekwivalinte rang fan earste luitenant by de loftmacht flechtofsier. De oansprektitel fan in earste luitenant is "luitenant". De boppelizzende rang is kaptein, en de ûnderlizzende rang is twadde luitenant. Dêrmei is earste luitenant ien fan 'e middelste subalterne ofsiersrangen.
Free State of Jones
Plot
Nei de Konfederearre nederlaach yn 'e Slach by Vicksburg, yn july 1863, rint it tal Konfederearre soldaten dat desertearret sterk op. In soad fan harren fine har wei nei de sompen, dêr't Knight harren lieder wurdt. Hy en syn mannen oerfalle de konfoaien mei guod en foarderje it fee en de stynske weet werom. Dêrmei beëiniget er effektyf it fermogen fan 'e Konfederearre oerheid om yn Jones County noch belesting te ynjen. As represaillemaatregel begjinne Konfederearre troepen de boerespultsjes fan lju dy't Knight-en-dy stypje, plat te baarnen. Dêrop stekt Knight de katoenrispinge fan 'e omlizzende plantaazjes yn 'e brân. De Konfederearre autoriteiten stjoere dan kolonel Hood nei Jones County ta, dy't pamfletten ferspriedt mei it boadskip dat alle folgelingen fan Knight dy't har oerjouwe, folsleine amnesty krije sille. As fjouwer fan Knight syn mannen, wêrûnder twa jonges, oan dy oprop gehoar jouwe, lit Hood harren lykwols ophingje.
Marije-Bertetsjerke (Mûravanka)
Arsjitektuer
De tsjerke fan Mûravanka is ien fan de moaiste foarbylden fan in warstsjerke út de tiid fan it eardere Gruthartochdom Litouwen. De arsjitektuer had sawol goatyske as renêssânse stylfoarmen.
Free State of Jones
Produksje
Free State of Jones wie foar regisseur Gary Ross leafdewurk. Hy spandearre tsien jier oan 'e ûntwikkeling fan it ferhaal, dêr't er him nei eigen sizzen fral ta oanlutsen fielde om't it him in kâns bea om it Tiidrek fan 'e Weropbou nei ôfrin fan 'e Amerikaanske Boargeroarloch yn byld te bringen. Neffens him is dat in perioade dy't min fertsjintwurdige is yn Amerikaanske films; hy joech The Birth of a Nation, út 1915, en Gone with the Wind, út 1939, as foarbylden fan "de lêste films" dy't oer it Tiidrek fan 'e Weropbou giene. As tarieding op Free State of Jones die Ross in soad research oer de Boargeroarloch, mar ek oer de historiografy fan 'e Boargeroarloch, om't er wis wêze woe dat er yn syn film gjin ûnwiere myten oer dat konflikt oan 'e gong hâlde soe.
Marije-Himelfearttsjerke (Marienbaum)
Kleastertsjerke
thumb|260px|Betinkingsboerd Kleaster Marije fan Boergonje stifte yn it jier 1460 in dûbelkleaster neffens de oarderregels fan Birgitta. It kleaster waard ynearsten troch sân nonnen en twa preesters bewenne. Nei lytse útwreidings koene yn 1611 yn Kalkar en yn 1625 Kaldenkirchen dochterkleasters stifte wurde.
Sighetu Marmației
Demografy
De stêd hat 37.640 ynwenners yn 2011.
Basilyk fan Sint-Theresia (Lisieux)
Krypte
De yn 1932 foltôge krypte is ek fersierd mei de yn 1958 foltôge mozaïeken en toant foarstellings út it libben fan Sint-Theresia: de doop fan Marie Françoise Thérèse Martin yn de Notre-Dame fan Alençon (4 jannewaris 1873), de Earste Kommuny yn it benediktynske kleaster fan Lisieux (8 maaie 1884), har mirakuleuze genêzing fan Theresia (13 maaie 1883), de professy yn de Karmel fan Lisieux (8 septimber 1890) en har ferstjerren (30 septimber 1897). Yn de simmer fan 1944 tsjinne de krypte as skûlplak foar de bewenners fan de stêd. Ek de karmelitessen fan de Karmel sochten dêr doe beskerming. Yn dy tiid libben doe ek noch twa nonnen dy't tagelyk echte susters fan Theresia wiene.
Priya Price
Priya Price, echte namme ûnbekend (Albuquerque (Nij-Meksiko), 29 april 1992), is in Amerikaansk neakenmodel en pornografysk aktrise fan Meksikaansk etnysk komôf. Har artystenamme wurdt ek wol misstavere as Prya Price. Hja sette yn 2015 útein mei in wurkpaad yn 'e Amerikaanske pornoyndustry.
New England Science Fiction Association
Boskone
Op jierlikse basis organisearret de NESFA fierders de science fiction-konvinsje Boskone, in trijedeisk evenemint, dat elts jier yn febrewaris holden wurdt yn Boston, yn 'e Amerikaanske steat Massachusetts.
Ania (pornografysk aktrise)
Ania, echte namme ûnbekend (1976), is in rêstend Russysk neakenmodel en pornografysk aktrise.
Traverse des Sioux
Traverse des Sioux is histoaryske furde yn 'e rivier de Minnesota en in eardere delsetting om dy furde hinne, dy't op 44°21′4″ noarderbreedte by 93°56′45″ westerlingte yn it súdlike part fan 'e Amerikaanske steat Minnesota leit, yn Nicollet County, justjes benoarden de stêd St. Peter. De namme is Frânsk en betsjut "furde" (traverse) "fan de" (des) "Sû-Yndianen" (Sioux). Dit oerstekplak makke foarhinne ûnderdiel út fan in hannelsrûte yn it ramt fan 'e pelshannel, dy't út it gebiet fan 'e Grutte Marren wei tagong joech ta de noardlike Grutte Flakten. Traverse des Sioux wie foarhinne in steatspark, mar hat no de status fan in steatshistoarysk plak en is as sadanich opnommen yn it Amerikaanske Nasjonaal Register fan Histoaryske Plakken.
Horsten (Stedskanaal)
It plak waard earder ek wol De Horsten neamd.
Skipbrek
In skipbrek is it fergean fan in skip wylst it ûnderweis is. It byhearrende tiidwurd is yn it Frysk brekslaan. Lichtere skea, dy't net ta de ûndergong fan it oangeande skip liedt, wurdt averij of haverij neamd. As in skip fergiet yn it ramt fan oarlochfiering wurdt net fan skipbrek sprutsen. Slachtoffers fan skipbrek wurde skipbreklingen neamd. Fan likernôch 1900 ôf wurde yn gefal fan skipbrek fersiken om help ôfjûn ûnder it ynternasjonale needsinjaal S.O.S.
Foarbylden
Bekende gefallen fan skipbrek binne:
Berbertalen
Oarsprong
Lienwurden út it Latyn bewize it útinoar fallen fan it Protoberbersk tusken 40 f.Kr. en 200 n.Kr. Yn dat tiidrek waarden Romeinske ynnovaasjes, en de lienwurden dêrfan, troch Berberske stammen, dy't tichter by de Romeinske limes wennen, oernommen.
Triomfkrús
Eartiids stie it krús fakentiden op in doksaal, dat it koer fan it tsjerkeskip skiede. Ek komt it foar dat it triomfkrús op in balke of stange stiet (de triomfbalke), fakentiden beselskippe fan de bylden fan Marije en Jehannes de Evangelist, of ienfâldich oan in keatling of in koarde hinget.
Sint-Piterkatedraal (Lisieux)
De Sint-Piterkatedraal (Frânsk: Cathédrale Saint-Pierre) is de 12e-iuwske katedraal fan de Frânske stêd Lisieux.
Oargels
It haadoargel is krekt lykas de tsjerke is in histoarysk monumint. De oargel op de galerij waard yn 1871 boud troch Aristide Cavaillé-Coll. De âld-boargemaster fan Lisieux, Jean-Lambert Fournet, makke de bou mooglik. Yn 1874 waard it ynstrumint troch biskop Hugonin fan Bayeux en Lisieux ynwijd en troch de ferneamde Frânske komponist Alexandre Guilmant yn gebrûk nommen.
Yn it koer stiet in twadde oargel fan Aristide Cavaillé-Coll. It waard yn de jierren 1870 boud en skonken troch in parochiaan.
Theresia fan Lisieux
Sûnt de 20e iuw is Sint-Theresia nei Petrus (Piter) en Paulus de tredde patroanhillige fan de katedraal. Hja stiet op ien fan de brânskildere ramen oan de efterkant fan it koer.
Simon & Schuster
Skiednis
Yn 1944 waarden sawol Simon & Schuster as Pocket Books oernommen troch krantemagnaat Marshall Field III, de eigner fan 'e Chicago Sun. Nei dy syn dea ferkochten syn erven Simon Schuster yn 1957 werom oan Richard L. Simon en M. Lincoln Schuster, wylst Pocket Books ferkocht waard oan Leon Shimkin en James M. Jacobson. Yn 1975 waard Simon & Schuster fannijs oernommen, diskear troch Gulf+Western (dat yn 1989 syn namme feroare yn Paramount Communications). Ferskate oare útjouwerijen waarden yn dy perioade oan Simon & Schuster tafoege.
Jason Bourne (film)
Plot
Bourne naait út mei Smith, dy't lykwols troch in earke streekrjocht oarders kriget fan Dewey. Under bedriging mei de dea jout Smith ta dat Richard Webb Operaasje Treadstone betocht hie, mar besocht tsjin te hâlden dat syn eigen soan foar it programma rekrutearre en ta moardner omfoarme wurde soe. Om't net akseptearre waard dat er it programma dwerseide, waard Webb yn Beirût foar de eagen fan Bourne mei in autobom fermoarde. De CIA liet it lykje as wie it in terroristyske oanslach, wat net inkeld handich wie foar de skuldfraach, mar ek holp om Bourne derta te bringen om him as frijwilliger foar Operaasje Treadstone oan te melden, om't er syn heit wreekje woe.
By de paneldiskusje dwerseidet Bourne de slûpmoardner troch him krekt as er sjitte wol, mei in skynwerper yn 'e eagen te skinen. Kalloor rekket lichtferwûne en Lee komt mei de skrik frij. Bourne folget Dewey nei syn suite yn it hotel boppe de konvinsjeromte, dêr't er him konfrontearret mei de moard op syn heit. Dewey besiket tiid te rekken troch in berop te dwaan op Bourne syn gefoel foar heitelânsleafde, oant syn rjochterhân, spesjaal agint Jeffers, de hotelkeamer berikke kin. Bourne sjit Jeffers dea, mar rint dêrby sels in skotwûne op. De ôflieding hat Dewey by steat steld om in pistoal te gripen, mar ear't er Bourne deasjitte kin, wurdt er sels deasketten troch Lee, dy't efter Jeffers oan kommen is. Bourne pakt Lee har pistoal ôf en seit dat sy hjir nea west hat. Dêrnei jout er him ôf om 'e slûpmoardner te efterfolgjen, om wraak te nimmen foar de moarden op syn heit en Nicky Parsons.
Untfangst
Op 'e webside Rotten Tomatoes, dy't resinsjes sammelet, hie Jason Bourne in midsmjittich goedkarringspersintaazje fan 54%, basearre op 319 ûnderskate resinsjes. De konsensuskrityk fan 'e webside, gearstald út al dy resinsjes, stelt: "[De film] leveret fans fan 'e franchise mear fan wêr't se op rekkenen – en dat is sawol it grutste pluspunt fan dizze ferfolchfilm as syn slimste flater." Op Metacritic, de wichtichste konkurrint fan Rotten Tomatoes, behelle Jason Bourne in goedkarringspersintaazje fan 58%, basearre op 50 resinsjes.
Opbringst
Jason Bourne brocht yn 'e bioskopen yn 'e Feriene Steaten en Kanada $162,4 miljoen op, en yn alle oare lannen en territoaria $253,1 miljoen. Wrâldwiid kaam de opbringst dêrmei út op $415,5 miljoen. Ofset tsjin it budget fan $120 miljoen betsjut dat in winst fan $295,5 miljoen, hoewol't dêr de marketingkosten noch wol ôf moatte.
Prizen
Jason Bourne wûn de Britske Empire Award foar bêste skrillerfilm. De film waard fierders nominearre foar twa Critics' Choice Awards foar bêste aksjefilm en bêste akteur yn in aksjefilm (Matt Damon), de Saturn Award foar bêste skrillerfilm, de Screen Actors Guild Award foar bêste stuntlju yn in film en dêropta noch trije Teen Choice Awards.
Gotlands län
Gotlands län (letterlik: "Provinsje Gotlân") is in provinsje yn it súdeasten fan Sweden. De provinsje bestiet sawol út it eilân Gotlân as inkelde lytse omlizzende eilannen yn de Eastsee. It provinsjebestjoer is fêstige yn Visby.
Jezuïtetsjerke (Luzern)
Skiednis
De tsjerke is benammen fanwegen it rike ynterieur it besjen wurdich. Yn 1755 waard de tsjerke boukundich mei it kolleezje ferbûn.
Sonnetten (Shakespeare)
Eftergrûn
De sonnetten binne hast allegear opboud út trije fjouwerregelige kûpletten dy't kwatrinen hjitte en in twaregelich einkûplet dat gearstald is yn jambyske pentameters. It rymskema kin sadwaande werjûn wurde as abab cdcd efef gg. Sonnetten mei sa'n rymskema wurde tsjintwurdich Shakespeareaanske sonnetten neamd. Gauris jout de earste regel fan it trêde kûplet de kear oan, dêr't de dichter fan toan feroaret of in iepenbiering docht. De útsûnderings binne sonnetten nû. 99, 126 en 145. Nûmer 99 hat fyftjin regels; nûmer 126 bestiet út seis kûpletten; en nûmer 145 is gearstald út jambyske heksameters ynstee fan pentameters.
St John the Baptist Cathedral (Norwich)
Arsjitektuer
De katedraal jildt as ien fan de bêste foarbylden fan de Ingelske neogotyk. Tagelyk stiet de katedraal yn de tradysje tichterby de kontinintaal-jeropeeske iere gotyk dan ferlykbere bouwurken út dy tiid yn Ingelân.
Foar in roomske tsjerke is de ûnbidich grutte romte mar sunich fan dekoraasjes foarsjoen. Yn de koerbôge stiet in triomfkrús. De smelle finsters hawwe ramen mei kleurrike foarstellings út de Bibel en fan hilligen.
Hessel Brandenburgh
Snits
Yn it pân oan de Kleinzand 1 yn Snits sit no Hoekstra útjouwerij.
Sint-Michaeltsjerke (Sinkavitsji)
Arsjitektuer
De tsjerke is in foarbyld fan wyt-russyske gotyk en it ynterieur wurdt ferdield troch trije skippen en fan pylders droegen. Lykas de tsjerke fan Mûravanka is it grûnplan hast fjouwerkant. De eastlike kant wurdt fan trije apsissen ôfsletten. De muorren binne 1,5 meter dik.
Op de fjouwer hoeken fan de tsjerke binne ferdigeningstuorren oanboud; de twa westlike tuorren binne achthoekich wylst de eastlike tuorren rûn binne.
Kleaster Loccum
Hekseprosessen
Ien fan de wichtichste abten fan it kleaster, Gerard Wolter Molan, weefde mei de hekseprosessen ôf. Hy klage dat it by de rjochtbank faak om rabberij gyng en dat minsken, mei wa't immen in skeel hie, domwei heks, tsjoender of wearwolf neamd waarden. Hy liet it net by wurden en drige dyjinge dy't immen falsk beskuldige, mei in halsizer om de nekke yn it iepenbier te pronk te setten. Syn wurden hiene effekt en oars as yn oanbuorjende gemeentes fûnen der yn Loccum gjin hekseprosessen mear plak.
Kornet (rang)
Skematysk oersjoch
Oersjoch fan 'e kornetsrangen mei ekwivalinten yn oare kriichsmachtûnderdielen:
Polo op de Olympyske Simmerspullen 1908
De Olympyske Simmerspullen 1908, ek wol de IVe Olympiade neamd waarden yn 1908 yn Londen, Grut-Brittanje hâlden. It polo waard hâlden op it fjild fan de Hurlingham Club. It wie de twadde kear dat it polo op it programma stie. Alle ploegen dy't meidiene kamen út it Feriene Keninkryk.
Der Spiegel
Yn it tredde fearn fan 1980 gyng de oplaach fan Der Spiegel foar it earst oer in miljoen en yn 1991 helle Der Spiegel mei fan 1,212 miljoen eksemplaren de heechste oplaach ea. Fral nei 2003 sette lykas ek by de konkurrinten in delgong yn nei tsjintwurdich (2/2022) 737.214.
Thunderball (film)
Plot
Sadwaande wurde Largo en syn trewanten, as se de bom ûnderwetter nei Miami ta bringe wolle, opwachte troch in detasjemint dûkers fan 'e Amerikaanske Marine. Der ûntjout him in fjildslach ûnder wetter, wêrby't de kriminelen en de marinekommando's inoar te liif geane mei harpoengewearen en messen. Bond bejout him yn it hjitst fan 'e striid en wit ferskaten fan Largo syn mannen út te skeakeljen. Troch syn tadwaan slagget it de Amerikanen om 'e atoombom yn 'e hannen te krijen. Largo wit lykwols te ûntkommen nei de Disco Volante, dêr't er de twadde bom noch hat. Wylst it jacht fuortfart, kin Bond noch krekt oan board glûpe. Skippen fan 'e Amerikaanske Marine en de Amerikaanske Kustwacht sette de efterfolging yn, mar Largo lit in reekgerdyn opsmite, wêrnei't bliken docht dat de Disco Volante yn twaen spjalten wurde kin. It efterste part fan it jacht bliuwt efter by wize fan ôflieding, wylst it flugge foarste part mei Largo deryn útnaait. Troch it reekgerdyn hawwe de Amerikanen net foar it ferstân wat der bart en litte se Largo gewurde.
Rjochtsaak
Oarspronklik wie Thunderball bedoeld as de earste James Bond-film, mar de filmrjochten wiene it ûnderwerp fan juridyske strideraasjes dy't duorren fan 1961 oant 2006. De film wie basearre op 'e roman Thunderball, fan Ian Fleming. By de publikaasje fan dat boek, yn 1961, waard Fleming oanklage foar plagiaat troch syn eardere meiwurkers Kevin McClory en Jack Whittingham. Dyselden beskuldigen him derfan de roman basearre te hawwen op in earder senario foar in mislearre Bond-ferfilming, dat se mei harren trijen skreaun hiene. Nei ferskate jierren waard de rjochtsaak foareart oplost mei in skikking, wêrby't McClory it auteursrjocht behold op it senario en Fleming it auteursrjocht op 'e roman. (Dat soe yn 1983 in remake fan Thunderball mooglik meitsje ûnder de titel Never Say Never Again.)
Musselkanaal
It doarp leit yn it ferlingde fan Stedskanaal oan wjerskanten fan it Musselkanaal, dat ek it ferlingde fan it kanaal Stedskanaal is. It doarp grinzget oan de Semsliny en dêrmei oan de provinsje Drinte. Musselkanaal begjint by it fjirde fallaat en einiget op de gemeentegrins fan Stedskanaal mei de gemeente Westerwâlde, justjes benefter it plak dêr't it Mussel-Aa-kanaal en it Musselkanaal gearrinne. Benoarden Musselkanaal leit de útbuorren Horsten, dat ek de namme fan it doarpsgebiet wie foar it ûntjaan fan it doarp Musselkanaal. Fierder falle de buorskip Oomsberg, de wyk Ceresdorp en de postadressen fan in part fan it Grinslânske part fan it doarp Zandberg ûnder Musselkanaal.
Skiednis
Yn 1924 kaam Musselkanaal oan de STAR-spoarline (Stedskanaal-Ter Apel-Ryksgrins) te lizzen. Yn 1934 waard it persoaneferfier opheft en yn 1935 it frachtferfier. Nei de Twadde Wrâldkriich waard de line foar it frachtferfier fannijs brûkt, mar yn 1972 wie it tenei dien mei it spoar dêre. Hjoed-de-dei is Musselkanaal ferbûn troch busferbinings.
Bad Moms
Plot
Amy Mitchell is in troude frou dy't yn in foarstêd fan Chicago wennet mei har man Mike en harren beide jonge bern Jane en Dylan. Hja wurket as ferkeapster foar in 'hippe' kofjeprodusint, dêr't sy mei goed tritich jier fierwei de âldste wurknimmer is en nettsjinsteande har ûnôflittende ynset foar it bedriuw net wurdearre wurdt troch har jongere baas, dy't har as in krimmenearjende seurpyt sjocht. Amy is oerwurke en hat fierstente folle dingen dy't se bûten har wurk om dwaan moat, lykas it klearmeitsjen fan brea-iten en sûne itenspakketten foar tusken de middei foar de bern, it dwaan fan it húswurk fan 'e bern, en it bringen en wer ôfheljen fan 'e bern op skoalle en by alderhanne bûtenskoalske aktiviteiten, wylst Mike mar wat oankloatet en amper in hân útstekt. Dêrboppe-op komme dan nochris de hast deistige gearkomsten fan 'e âlderried fan 'e skoalle, belein troch de freeslik bazige foarsitter Gwendolyn James, dy't mei har trewanten Stacy en Vicky alle oare memmen en ek de learaars tirannisearret. Har gearkomsten geane ornaris oer ûnderwerpen dy't ek noch neat om 'e hakken hawwe.
Inkele wiken letter is eltsenien in stik lokkiger. Amy hat no in fêste relaasje mei Jesse. Mei help fan Gwendolyn hat se foarinoar krigen dat Jane wer meispylje mei yn it fuotbalteam fan 'e skoalle, en Dylan hat leard om sels iten te sieden en docht no sûnder kleien syn eigen húswurk. By Kiki en Kent thús is it machtslykwicht bliuwend ferskood nei de kant fan Kiki, en Kent helpt no folop mei by de fersoarging fan 'e bern. Carla hat fan 'e oare memmen leard om har krekt wat mear ta te lizzen op 'e opfieding fan har soan, dy't dêrtroch oangenaam ferrast is. Alle oare memmen, Stacy en Vicky ynbegrepen, binne no better útrêst en hawwe mear enerzjy. Amy har âlde baas Dale, dy't ta de ûntdekking kommen is dat Amy dejinge wie dy't syn bedriuw draaiende hold, skillet har yn panyk op om har te freegjen werom te kommen, mar Amy betinget dêrfoar in salarisferheging fan 100% en trije folwoeksen wurknimsters om har mei de wurklêst te helpen. De film einiget as Gwendolyn Amy, Carla en Kiki meifreget yn it priveefleantúch fan har man, foar in dei fan ferdivedaasje.
Sakristy
De sakristy tsjinnet ek foar de preester en oare meiwurkers oan de tsjint as romte om harren ta te rieden. De koster hat de soarch oar de sakristy. Yn roomske tsjerken is somtiden in twadde sakristy foar de mistjinners.
Edward Sheriff Curtis
thumb|Edward S. Curtis - selsportret
Yndianefoto’s
Kritisy foene syn wurk wol romantisearre, mar Curtis as yndianefotograaf woe antropologysk-wittenskiplike ôfleverje en besocht bewust om de ferdwinende kultuer en tradysjes fan sa'n tachtich yndianenstammen sekuer fêst te lizzen. Hy makke net allinne foto’s, mar ek spraak- en muzykopnames, plus tal fan biografyske oantekenings fan yndividuele stamleden. Syn film út 1914, In the Land of the Head Hunters, mislearre kommersjeel besjoen; lange tiid like it der op dat de film ferlern gien wie, mar yn 1947 waard in kopy ûntdutsen, dy't yn de jierren santich restaurearre waard. Yn 1999 waard de film opnaam yn de National Film Registry, meidat dy beskôge waard as ien fan de wichtichste films út de Amerikaanske filmskiednis.
Bloedbad fan Wounded Knee
Foarskiednis
Yn 'e tritich jier dy't foarôfgiene oan it Bloedbad fan Wounded Knee hie it Amerikaanske regear stiiffêst in belied folge dat de kolonisaasje fan safolle mooglik Yndiaansk lân troch blanke kolonisten foarstie. Dêrta wiene de ûnderskate Yndiaanske folken almar fierder weromkrongen en harren lieders ferlaat en yntimidearre ta it tekenjen fan it iene ferdrach nei it oare wêrmei't se almar mear lân ôfstiene. Foar de Yndianen waarden saneamde reservaten (letterlik: lân dat foar harren "reservearre" wie) ynrjochte, dy't faak mar in fraksje fan harren oarspronklike territoarium omfiemen.
Katedraal fan Palermo
De Cattedrale della Santa Vergine Maria Assunta (Katedraal fan Marije-Himelfeart) is in katedraal oan de Corso Vittorio Emanuele yn de Sisyljaanske haadstêd Palermo, Itaalje. Troch in lange skiednis fan útwreidings, feroarings en restauraasjes fertsjintwurdiget it hjoeddeiske gebou in grut tal boustilen. De lêste grutte feroarings fûnen plak yn de 19e iuw.
Oargel
It oargel waard yn de jierren 1950 troch de oargelboufirma Tamburini boud. It hat 57 registers op fjouwer manualen en pedaal. De traktueren binne elektrysk.
Djippe steat
Feriene Steaten
Yn de Feriene Steaten waard it begryp "djippe steat" (Ingelsk: deep state) nei de Amerikaanske presidintsferkiezings fan 2016 troch Donald Trump, syn kabinet en de rjochtse media in soad brûkt as in ûngeunstich begryp. It waard benammen brûkt troch de nijs- en sosjale media yn it tiidrek fan it regear fan Trump om te ferwizen nei de ûnderdielen fan de Amerikaanske oerheid dêr't it regear fan Trump op tsjin wie. Nuver genôch wie Donald Trump de net-keazen woltierige kapitalistyske de facto-lieder fan de djippe steatbeweging yn de Feriene Steaten, sa't it yn 1985 skaaimerke waard.
David Weber (skriuwer)
David Weber (folút: David Mark Weber; Cleveland (Ohio), 24 oktober 1952) is in Amerikaansk skriuwer fan romans en koarte ferhalen dy't foar it meastepart ta it literêre sjenre fan 'e science fiction hearre. Hy is it bekendst wurden mei syn tige súksesfolle Honor Harrington-searje, dy't ta it subsjenre fan 'e militêre science fiction heart. Njonken science fiction hat Weber ek boeken en ferhalen skreaun dy't ta fantasy en alternate history rekkene wurde kinne. Hy ferkocht syn earste boek yn 1989 oan Baen Books, dat oant hjoed de dei syn útjouwer bleaun is.
Sabah al-Achmed al-Djaber al-Sabah
Jonkheid en oplieding
Sabah waard yn 1929 berne yn Koeweit-Stêd as de fjirde soan fan sjeik Achmed al-Djaber al-Sabah en dy syn frou Mûnira Otman Hamad al-Ajar al-Saïd. Hy wie in telch út it Hûs fan Sabah fan 'e emirs fan Koeweit, in funksje dy't syn heit Achmed fan 1921 oant 1950 beklaaide. Sabah genoat syn oplieding yn Koeweit fan priveelearaars.
Ferstjerren
Yn syn lêste jierren rekke it mei de sûnens fan Sabah yn it neigean. Nei moannen yn it sikehûs lein te hawwen yn 'e Amerikaanske Mayoklinyk yn Rochester, yn Minnesota, kaam er dêre op 29 septimber 2020 te ferstjerren yn 'e âlderdom fan 91 jier. It Koeweitske regear kundige dêrop fjirtich dagen fan nasjonale rou ôf. Sabah waard opfolge as emir troch syn jongere healbroer Nawaf al-Achmed al-Djaber al-Sabah.
Diplomatic Immunity (roman fan Lois McMaster Bujold)
Diplomatic Immunity is in science fiction-roman fan 'e hân fan 'e súksesfolle en mannichfâld bekroande Amerikaanske skriuwster Lois McMaster Bujold. It makket ûnderdiel út fan The Vorkosigan Saga, Bujold har populêrste en omfangrykste searje, mar is in ôfrûne ferhaal, dat ek los dêrfan lêzen wurde kin. Diplomatic Immunity waard foar it earst útjûn yn 2002 en is ûnderwilens oerset yn njoggen talen.
Saint-Germain-de-Livet
Saint-Germain-de-Livet leit acht kilometer súdwestlik fan Lisieux. Troch it plak streamt it rivierke Touques.
Gearspanning
Histoaryske gearspannings
Ferneamd is de gearspanning fan de moard op Julius Caesar, dy't troch tsien gearspanners, wêrûnder Brutus, dy't troch Caesar as syn eigen soan sjoen waard, op 15 maart 44 f.Kr.
Ramsay MacDonald
Jonkheid en oplieding
MacDonald waard yn 1866 berne yn Lossiemouth, yn it noarden fan Skotlân, as de oerwûne soan fan 'e boere-arbeider John MacDonald en de faam Anne Ramsay. Hoewol't syn namme by syn berte fêstlein waard as James McDonald Ramsay, dus mei de efternamme fan syn mem en syn heite efternamme as (misstavere) middelnamme, stied er yn syn jonkheid gewoan bekend as Jamie MacDonald. Dat er bûten it houlik berne wie, koe doedestiden in slimme negative ynfloed op jins hiele libben hawwe, mar it wie minder beswierlik yn 'e boeremienskippen fan noardeastlik Skotlân, dêr't neffens in oerheidsrapport út 1868 doe 15% fan alle bern oerwûn wie.
Partijliederskip
Yn 1918 ferlear MacDonald syn parlemintssit doe't de liberalen fan David Lloyd George in grutte ferkiezingsoerwinning boekten, en yn 1921 ferlear er in tuskentiidske ferkiezing foar it distrikt Woolwich-East fan 'e oarlochsfeteraan Robert Gee. By de nasjonale ferkiezings fan 1922 kaam er lykwols wer yn it parlemint foar it Welske kiesdistrikt Aberavon. Datselde jiers naam er ek syn âlde post fan partijlieder wer oer, en dêrmei wie syn rehabilitaasje kompleet.